شەفەق نیوز/ وەپای هەواڵیگ ک  لە ماڵپەڕ "بی بی سی" بڵاوکریایە نزیکەی 80 پسای نوو ئاوڵەی  مەیمون لە نۆ وڵات جیاواز وڵاتەیل ئەوروپا وەگەرد هەریەک لە وڵاتەیل ئەمریکا، کەنەدا و ئوسترالیا توومارکریایە.
رێکخریاگ تەندروسی جەهانی راگەیانیە،  گومان هەس 50 تویشهاتن دیکەش بوود لە ئیرنگە لێکۆڵینەوە لە بیماری ئاوڵەی مەمیمون کریەێد ک وە گشتی وڵاتەیل ناوەڕاس و خوەرئاوای ئەفریقا هەس، بیماریەگە وە دەگمەن بڵاو بوود تویشبویگە لە ماوەی چەن هەفتەیگ خاسەوبوود.
ئاوڵەی مەیمون بیماریگ ڤایرۆسی دەگمەنە و نیشانەیلی بریتین لە بەرزبوین پلەی گەرمی لەش و ژانە ماسیلچە و گەورەبوین لیمفەگرێگان و دروستبوین توقاڵە لەبان پووس دەس و پا، بیماریەگە وە ئاسانی  لە کەسیگەو ئەرا کەسیگتر نیەڕەسێد، وئاست مەترسیەگەیشی نزمە.
